Folketing
2012-03-02

Nu har det her jo ikke det fjerneste med dialog med russerne at gøre, overhovedet. Altså, det er simpelt hen et spørgsmål om en telefonopringning eller en mail fra statsministeren til den russiske præsident, og så er det problem formentlig løst, fordi forholdet netop er så fortrinligt som nogen sinde. Jeg mener ikke selv, vi har haft så godt et forhold til Rusland siden Peter den Store, og det er altså rigtig, rigtig lang tid. Det, jeg lige vil spørge om, er: Nu har jeg fulgt udenrigsministerens karriere igennem mange år, og jeg tror da aldrig nogen sinde, der her i Folketinget har været en mand, der i den grad har tigget og bedt om åbne arkiver i alle mulige sammenhænge, ustandselig og så igen. Og så lige pludselig, når der er noget, der drejer sig om hans egen partifælle, er han ikke længere interesseret i åbne arkiver, og det kunne jeg da egentlig godt tænke mig at få en forklaring på hvordan kan være.